Ur itteffeɣ ara ar beṛṛa d nekk kan ara as-isellen , inna-d d kemm kan ara as-isellen d warraw-im ar beṛṛa xaṭi ur tetteffeɣ ara ṣṣut –is, neqqim akenni nɛac akenni yekteb rebbi imir cɣel , tamɣert –iw ad txeddem cɣel n lexla lawan n yiqwiren d iqwiren , lawan n uzemmur d azemmur ad nekker zik ad ggeɣ aɣrum n temtunt ay iɛeddan d irden aɣrum n lebecna , aɣrum b umexluḍ i nsett , imir ad ggeɣ aɣrum n temtunt ad kkreɣ deg yiḍ -nni ad as-geɣ cwiṭ n yiɣes imir ṣbaḥ-nni ad kkreɣ zik ad rreɣ aḍajin nettat ad truḥ ad d-teččar ibelyan n waman i tala , tala nneɣ nekkni tebɛed ; nekk ad sewweɣ aɣrum nni lqidar deg wayeg ara d-taweḍ deg waman-nni sin ibelyan- nni n waman thegga-iyi-t- ad terfed iman-is ɣer uzemmur nekk ad iyiid-taf heggaɣ lqut-nni ara nawi ɣer uzemmur ɛemmreɣ-t . Ɛemmreɣ aɣrum ɛemmreɣ tiqit-nni n zzit cwiṭ n yiḥbuben ad nruḥ s azemmur ad nelqeḍ azemmur ḥacama d ṭṭnac , mi d ṭṭnac imir ad nsers ad nefḍer wa ad iseg s tiqqit n zzit wa ad yečč s uzemmur-nni aɣrum asmi ara d-yefk uzemmur-nni nettarkaḍ-it imir diɣen ad neqqel diɣ ɣer urkaḍ n uzemmur.